Netīrs filtrs vairs nespēj efektīvi aizturēt netīrumus, kā rezultātā tie var nonākt automašīnas salonā. Tā gan nav vienīgā problēma, ko izraisa nolietots vai bojāts salona gaisa filtrs. Efektivitāti var zaudēt arī gaisa kondicionēšanas un apsildes sistēma, jo palielinās gaisa plūsmas pretestība. Uz filtra var sākt vairoties dažādas baktērijas un sēnītes, bet, pieaugot gaisa mitrumam, var aizsvīst stikli.